న్యూఢిల్లీ: హిందూ సన్యాసులకు వ్యతిరేకంగా మాట్లాడిన తనను చంపేస్తామని బెదిరిస్తూ లేఖ వచ్చినట్టు ఆమ్ ఆద్మీ పార్టీ నేత ఆశిష్ ఖేతన్ హోంమంత్రి రాజ్నాథ్ సింగ్కు లేఖ రాశారు. తనను చంపేస్తామని హెచ్చరిస్తూ ఓ హిందూ సంస్థ రాసిన లేఖ మే 9న తనకు అందినట్టు అందులో పేర్కొన్నారు. తనతోపాటు జర్నలిస్టులు, రచయితలకు కూడా లేఖలు వస్తున్నట్టు పేర్కొన్నారు. బెదిరింపు లేఖలు పంపిన వారిపై కఠిన చర్యలు తీసుకోవాలని రాజ్నాథ్ను కోరారు. ‘‘ఖేతన్.. నీవల్లే సాధ్వి ప్రజ్ఞాసింగ్(2006 మాలెగావ్ పేలుళ్ల కేసు), వీరేంద్ర సింగ్ తవ్డే (హేతువాది నరేంద్ర దభోల్కర్ హత్యకేసు-2013)లు జైలుకు వెళ్లారు. నీలాంటి వారికి మరణశిక్షే సరైనది’’ అని లేఖలో ఉన్నట్టు ఖేతన్ తెలిపారు. ఖేతన్కు వచ్చిన బెదిరింపు లేఖపై ఢిల్లీ ముఖ్యమంత్రి అరవింద్ కేజ్రీవాల్ స్పందించారు. దీనిపై కేంద్ర హోంశాఖ చర్యలు తీసుకుంటుందని ఆశిస్తున్నట్టు తెలిపారు.
newdhilly: hindu sanyaasulaku vyatirekamgaa matladina tananu champestamani bediristuu lekha vachinattu aam aadmi party netha ashish khetan hommantri rajnath singku lekha raasaaru. tananu champestamani hecharistuu oo hindu samstha raasina lekha mee 9na tanaku andinattu andulo perkonnaru. tanatopaatu jarnalistulu, rachayitalaku kuudaa lekhalu vastunnattu perkonnaru. bedirimpu lekhalu pampina vaaripai kathina charyalu teesukovaalani raajnaathnu koraru. ‘‘khetan.. neevalle saadhvi pragnasing(2006 malegav paelulla kesu), veerendra sing tavde (hetuwadi narendra dabholkar hatyakesu-2013)lu jailuku vellaaru. neelanti vaariki maranasikshe sarainadi’’ ani lekhalo unnattu khetan telipaaru. khetanku vachina bedirimpu lekhapai dhilli mukhyamantri aravind kejrival spandinchaaru. deenipai kendra homsakha charyalu teesukuntundani aasistunnattu telipaaru.